Helt grundlæggende forringes kapaciteten af et batteri over tid. Batterier bliver varme ved opladning – og batterier har ikke godt af konstant høj varme. Derfor bliver batterier i elbiler også kølet ned ved hjælp af f.eks. luft, vand- eller oliekøling. Batteriet i en elbil har det typisk bedst omkring 20-25 grader. Alt over eller under slider lidt på batteriet.
Lader du elbilen på en kraftig lynlader genereres der mere varme og batteriet oplever mere stress, hvilket mindsker levetiden og kapaciteten over tid. Eller det er man i hvert fald gået ud fra – også nogle bilmærker har endda frarådet jævnlig lynladning.
Men en ny amerikansk analyse af 12.500 Tesla-modellers data viser faktisk et overraskende billede. Her sammenlignede analysefirmaet de modeller, som havde opladet over 90% af opladningerne på en lynlader med de samme modeller, som kun havde ladet under 10% på en lynlader. Og forskellen var overraskende lille. Se bare de to grafer i videoen i bunden.